

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына сәйкес атравматикалық тігіс материалын сыныптау туралы**

Еуразиялық экономикалық комиссия Алқасының 2019 жылғы 17 желтоқсандағы № 220 шешімі

      Еуразиялық экономикалық одақтың Кеден кодексінің 22-бабы 1-тармағының бірінші абзацына сәйкес Еуразиялық экономикалық комиссия Алқасы **шешті:**

      1. Сыртқы экономикалық қызметтің тауар номенклатурасына Түсіндірмелердің 1,3 (б) және 6-негізгі қағидаларына сәйкес хирургиялық операциялар кезінде тігіс салуға арналған, бір немесе екі атравматикалық инелермен біріктірілген хирургиялық жіп болып табылатын стерильді орамдағы атравматикалық тігіс материалы Еуразиялық экономикалық одақтың сыртқы экономикалық қызметінің Бірыңғай тауар номенклатурасының 3006 10 қосалқы позициясында сыныпталады.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК